Nordlandsbanken

Nordlandsbanken ASA var en forretningsbank med hovedkontor i Bodø. Banken ble grunnlagt i 1893 som Nord-Norges første forretningsbank. Banken er siden vinteren 2003 vært heleiet av DNB, og ble i 2014 fusjonert inn i denne. Nordlandsbanken hadde ved starten av 2008 en forvaltningskapital på 29,3 milliarder kroner og en medarbeiderstab på 270 årsverk.

Historie

Nordlands Privatbank 
Nordlands Privatbank ble etablert den 1. juli 1893 i kjøpstaden Bodø som den første forretningsbank i Nord-Norge. Banken vokste raskt i løpet av de første årer, og i fellesskap med en annen bank grunnla banken Ofotens Bank i Narvik i 1899. Senere ble det åpnet avdelinger i Svolvær (1910) og på Sortland (1918). Høykonjunkturen under den første verdenskrig, og den påfølgende økonomiske krise, rammet banken sterkt, og i 1923 ble den satt under offentlig administrasjon. I 1928 kom den på nytt i drift som fri bank. Etter 1945 la myndighetene press på små forretningsbanker for å gå sammen i større enheter.

Nordlandsbanken 
I 1953 ble det vedtatt at Nordlandsbanken skulle etableres som en fusjon mellom Fauske Bank, Søndre Helgelands Kreditbank og Helgelands Fiskeri- og Handelsbank på den ene siden og Nordlands Privatbank på den andre siden. Den nye banken ble grunnlagt i 1954. Siden da har banken ekspandert geografisk til alle deler av fylket, og den var i tillegg representert i Oslo og Tromsø.

DNB overtar som eier 
Nordlandsbanken red av stormen under bankkrisen i slutten av 1980-årene, og i 2002 var banken den eneste regionale forretningsbank av noen størrelse i Norge, samt Nord-Norges fremste finansielle institusjon, da banken fikk alvorlige økonomiske problemer etter å ha lånt ut 450 millioner kroner til Finance Credit-systemet. Løsningen ble at banken, som tidligere hadde hatt nordnorske eiere, ble overtatt av Den norske Bank.
Nordlandsbanken overtok da alle DnBs lokaler i Nordland (senere også Gjensidige NORs), mens DnB overtok lokalene utenfor fylket.

DnB NOR Bank ASA fikk den 13. juni 2008 dispensasjon fra Finansdepartementet til fortsatt å eie Nordlandsbanken som egen datterbank. Dispensasjonen var tidsbegrenset til tre år fra vedtakets dato.
Finansdepartementet avslo søknad om videre drift av Nordlandsbanken som datterbank av DnB NOR.
Den 31. desember 2012 ble Nordlandsbanken som egen bank og merkevare avviklet.

Ledelse, styre og representantskap

Liste over banksjefer 
 18931917: Johan Lund, tidligere sekretær i Den Nordenfjeldske Kreditbank i Trondheim.
 19171921: A.B. Petersen, tidligere bankier ved Conrad Donner i Hamburg.
 19211952: Harald Forsgren
 19521958: Olav. M. Lie, bakgrunn fra Kristiania Folkebank.
 19581975: Oscar Høyersten, advokat og tidligere banksjef i Tromsø Sparebank.
 19751995: Torbjørn Haug, tidligere banksjef i Forretningsbanken i Trondheim.
19952002: Nils Moe, høyesterettsadvokat, tidligere styreformann i Nordlandsbanken ASA
 2002????: Morten Støver

Den formelle tittel var frem til 1941 banksjef og deretter administrerende direktør.

Liste over sekundære banksjefer 
 Andreas E. Jensen
 Guttorm Holm
 Stein Dahn

Fra 1975 var banksjef en tittel underordnet administrerende direktør.

Liste over styrets formenn 
 19361970: Roald Angell, høyesterettsadvokat
 19701978: Morten Seines
 19781985: Otto Koch, kjøpmann
 19851995: Nils Moe, høyesterettsadvokat
 Pål Skoe

Liste over representantskapets formenn 
 18931908: G. Baumann, lagmann
 19081921: Ole Johan Kaarbø
 19211923: Haakon Koch, kjøpmann
 19231940: Arnt Johannesen, direktør
 19401964: Leif Johansen
 19641971: Erling Sannes
 19711989: Arne W. Johansen
 Rune Bjerke

Liste over avdelinger 
 Andenes
 Brønnøysund
 Fauske
 Leknes
 Mo i Rana
 Mosjøen
 Myre
 Narvik
 Rognan
 Sandnessjøen
 Sortland
 Stokmarknes
 Svolvær
 Ørnes
Tromsø
Oslo

Fotnoter

Litteratur 
  
 Ytreberg, Nils A.: A.S Nordlands Privatbank. Fylke og forretningsbank 1893 – 1948, Bodø Boktrykkeri, Bodø, 1952.

Eksterne lenker 
 Nordlandsbanken.no

Tidligere norske banker
DNB ASA
Næringsliv i Nordland
Næringsliv i Bodø
Etableringer i 1893
Opphør i 2014